Prienų rajono savivaldybės tarybai

# **SPRENDIMO „DĖL PRIENŲ R. NAUJOSIOS ŪTOS PAGRINDINĖS MOKYKLOS REORGANIZAVIMO, PRIENŲ „ĄŽUOLO“ PROGIMNAZIJOS IR PRIENŲ R. NAUJOSIOS ŪTOS PAGRINDINĖS MOKYKLOS REORGANIZAVIMO SĄLYGŲ APRAŠO BEI PRIENŲ R. „ĄŽUOLO“ PROGIMNAZIJOS NUOSTATŲ PATVIRTINIMO“ PROJEKTO AIŠKINAMASIS RAŠTAS**

2020-05-18

Prienų rajono savivaldybės taryba 2020 m. balandžio 9 d. sprendimu Nr. T3-61 „Dėl Prienų rajono savivaldybės tarybos 2016 m. gegužės 26 d. sprendimo Nr. T3-124 „Dėl Prienų rajono savivaldybės mokyklų tinklo pertvarkos 2016–2020 m. bendrojo plano patvirtinimo“ pakeitimo“ patvirtino Prienų rajono savivaldybės mokyklų tinklo pertvarkos 2016–2020 m. bendrojo plano (toliau – Planas) pakeitimą. Plane numatyta iki 2020 m. rugpjūčio 31 d. reorganizuoti Prienų r. Naujosios Ūtos pagrindinę mokyklą, nuo 2020 m. rugsėjo 1 d. prijungiant ją prie Prienų „Ąžuolo“ progimnazijos kaip Naujosios Ūtos daugiafunkcį centrą.

Įgyvendindama šį Planą ir vadovaudamasi Lietuvos Respublikos civilinio kodekso 2.96 straipsniu, 2.97 straipsnio 3 dalimi, 2.99 straipsnio 1 ir 2 dalimis, 2.101 ir 2.103 straipsniais, Lietuvos Respublikos biudžetinių įstaigų įstatymo 14 straipsniu, Prienų rajono savivaldybės taryba 2020 m. balandžio 9 d. priėmė sprendimą Nr. T3-62 „Dėl sutikimo reorganizuoti Prienų r. Naujosios Ūtos pagrindinę mokyklą“ ir sutiko reorganizuoti iki 2020 m. rugpjūčio 31 d. Prienų r. Naujosios Ūtos pagrindinę mokyklą, prijungiant ją prie Prienų „Ąžuolo“ progimnazijos. Reorganizavime dalyvaujančių mokyklų vadovai buvo įpareigoti parengti reorganizavimo sąlygų aprašą bei po reorganizavimo veiksiančios mokyklos nuostatus.

Siūlome pritarti sprendimui dėl Prienų r. Naujosios Ūtos pagrindinės mokyklos reorganizavimo, Prienų „Ąžuolo“ progimnazijos ir Prienų r. Naujosios Ūtos pagrindinės mokyklos reorganizavimo sąlygų aprašo bei Prienų r. „Ąžuolo“ progimnazijos nuostatų patvirtinimo.

Vedėjas Rimvydas Zailskas